– Siinä liikkeessä kävi aika huonosti. En ihan tarkkaan muista, miksi se epäonnistui, mutta luulen, että siinä lähti kerästä irti ja pää oli väärässä asennossa. Se päätyi niskoilleen sellaiseen asentoon, että tajusin heti, että nyt kävi pahasti, neliraajahalvaantunut Mönkkönen kertoi Tulosruudun Viikon vieraana.

– Se oli minulle itselleni kauheinta, kun rakkain ihminen tajuaa, että nyt halvaannuttiin. Se huuto mikä Sannalta lähti, riipaisi todella pahasti sydämestä.

Hän on taistellut masennusta vastaan, hoitojen aikana vastaan tuli useita vaikeita hetkiä. Mönkkösen asenne on ollut silti kohdallaan ja nyt kotonaan hän voi sanoa olevansa onnellinen.